#### คำถาม CC051843 เรื่อง ขออนุญาตสอบถามเรื่องการประกาศรายชื่อผู้สอบผ่านการประเมินครั้งที่ 2 พนักงานราชการนักวิเคราะห์

1. จากที่ได้มีการสอบสัมภาณษ์ครั้งที่ 2 เสริจสิ้นไปแล้วนั้น ในตำแหน่งพนักงานนักวิเคราะห์นโยบายและแผน
ไม่ทราบว่าขณะนี้กรรมการรวบรวมคะแนนเสร็จสิ้นหรือยังค่ะ และมีกำหนดที่แน่นอนจะประกาศผลสอบสัมภาษณ์วันไหนค่ะ 2. พนักงานราชของหน่วยงานกรมส่งเสริมการปกครองส่วนท้องถิ่นสามารถทำเรื่องขอย้าย ได้เหมือนหน่วยงานของกรมบังคับคดีได้หรือเปล่าค่ะ ขอบคุณค่ะ

**คำตอบ**

 1. ปัจจุบันยังไม่สามารถประกาศขึ้นบัญชีผู้ผ่านการสรรหาและเลือกสรรเป็นพนักงานราชการทั่วไป ตำแหน่งพนักงานวิเคราะห์นโยบายและแผนได้ เนื่องจากต้องรอผลการตรวจให้คะแนนการทดสอบปฏิบัติจากคณะกรรมการที่เกี่ยวข้อง หากได้รับแจ้งผลการทดสอบปฏิบัติแล้วกรมส่งเสริมการปกครองท้องถิ่นจะเร่งดำเนินการประมวลผลคะแนนรวมกับผลคะแนนการสอบสัมภาษณ์เพื่อประกาศขึ้นบัญชีผู้ผ่านการสรรหาและเลือกสรรเป็นพนักงานราชการโดยเร็วต่อไป

 2. การจ้างพนักงานราชการตามระเบียบสำนักนายกรัฐมนตรีว่าด้วยพนักงานราชการ พ.ศ. 2557
มีเจตนารมณ์เพื่อให้พนักงานราชการที่ทำสัญญาจ้างกับส่วนราชการปฏิบัติหน้าที่โดยรับผิดชอบภาระงาน ตามรายละเอียดที่ส่วนราชการกำหนดไว้ในเอกสารแนบท้ายสัญญาจ้าง ทั้งนี้ภายใต้กรอบอัตรากำลังที่ได้รับความเห็นชอบจากคณะกรรมบริหารพนักงานราชการ ซึ่งการกำหนดกรอบอัตรากำลังดังกล่าวจะมีการ ระบุชื่อตำแหน่งของพนักงานตามลักษณะงานและผลผลิตของงาน รวมถึงหน่วยงานที่พนักงานราชการจะต้องปฏิบัติหน้าที่ตามสัญญาจ้างเป็นการเฉพาะราย ดังนั้น การปฏิบัติหน้าที่พนักงานราชการของกรมส่งเสริม การปกครองท้องถิ่นจึงไม่สามารถทำเรื่องขอย้ายได้ เพราะจะขัดกับเงื่อนไขที่กำหนดไว้ในสัญญาจ้าง ซึ่งเป็นไปตามแบบที่คณะกรรมการบริหารพนักงานราชการประกาศกำหนด